open-index/open-wikipedia-markdown huggingface dataset:
Γκίτχορν

Το **Γκίτχορν** (ολλανδικά: Giethoorn) είναι χωριό στην επαρχία Οφεράισσελ της Ολλανδίας, με πληθυσμό 2.795 το 2020. Βρίσκεται στον δήμο Στινβεκερλάντ, περίπου 5 χιλιόμετρα νοτιοδυτικά του Στίνβικ. Ως δημοφιλής ολλανδικός τουριστικός προορισμός τόσο εντός της Ολλανδίας όσο και στο εξωτερικό, το Γκίτχορν αναφέρεται συχνά ως "Ολλανδική Βενετία" () ή η «Βενετία της Ολλανδίας».

## Ιστορία
Το Γκίτχορν ήταν περιοχή για πεζούς, αλλά σήμερα γίνονται εξαιρέσεις. Έγινε τοπικά διάσημο, ειδικά μετά το 1958, όταν ο Ολλανδός κινηματογραφιστής Μπερτ Χάανστρα έκανε εκεί τη διάσημη κωμωδία *του Fanfare*. Στο παλιό μέρος του χωριού δεν υπήρχαν δρόμοι (αν και τελικά προστέθηκε ποδηλατόδρομος) και όλες οι συγκοινωνίες γινόταν με νερό πάνω από ένα από τα πολλά κανάλια. Οι λίμνες στο Γκίτχορν σχηματίστηκαν από τύρφη.

Το Γκίτχορν ήταν ξεχωριστός δήμος μέχρι το 1973, όταν έγινε μέρος του Μπρεντερβίντε, το οποίο στη συνέχεια έχασε το καθεστώς του δήμου το 2001, για να συγχωνευθεί με το Στίνβικ. 

## Τουρισμός
Ο τουρισμός επηρεάζει την παλιά παραδοσιακή πόλη. Το χωριό, το οποίο εξακολουθεί να είναι πλήρως προσβάσιμο μόνο με βάρκα, είναι ένα από τα πολλά μέρη που είναι κοινώς γνωστά ως Βενετία του Βορρά  ή *Βενετία της Ολλανδίας* .  Το Γκίτχορν έχει 176 γέφυρες. 

## Αξιόλογοι πολίτες

* Τζόνι Μπόερ (γεν. 1965), βραβευμένος με αστέρι Michelin επικεφαλής σεφ. 

## Εικόνες

Αρχείο:Giethoorn Canal 3.jpg|alt=
Αρχείο:Binnenpad 143 Giethoorn.jpg|alt=
Αρχείο:Giethoorn Netherlands Channels-and-houses-of-Giethoorn-10.jpg|alt=
Αρχείο:Giethoorn Netherlands Channels-and-houses-of-Giethoorn-06.jpg|alt=
Αρχείο:Giethoorn Netherlands Channels-and-houses-of-Giethoorn-16.jpg|alt=


## Παραπομπές


## Εξωτερικοί σύνδεσμοι

* Τουριστικός ιστότοπος του Γκίτχορν
* Επίσημος ιστότοπος του Γκίτχρον (ολλανδικά)

Κατηγορία:Χωριά της Ολλανδίας
Κατηγορία:Αξιοθέατα στην Ολλανδία
Κατηγορία:Οφερέισελ
Φώνης Ζογλοπίτης

Ο **Φώνης Ζογλοπίτης** (1930 - 24 Απριλίου 2015) ήταν Έλληνας ζωγράφος και εικαστικός.

## Βιογραφία
Ο Ζογλοπίτης γεννήθηκε το 1930 στη Θεσσαλονίκη. Από την πλευρά του πατέρα του καταγόταν από τη Ραχούλα Καρδίτσας (πρώην Ζογλώπι), ενώ από εκείνη της μητέρας του από τον Πολύγυρο. Όταν ήταν ακόμη νήπιο απεβίωσε ο πατέρας του, με επακόλουθο να μετακομίσει με τη μητέρα του στον Πολύγυρο, όπου και μεγάλωσε. Ήταν αυτοδίδακτος ζωγράφος, ενώ μετά την ολοκλήρωση των εγκύκλιων σπουδών του διορίστηκε δημόσιος υπάλληλος. Εξέθεσε για πρώτη φορά έργα του το 1972 και δύο χρόνια αργότερα επέστρεψε μόνιμα στη Θεσσαλονίκη, εγκαινιάζοντας την ενεργή ενασχόλησή του με τη ζωγραφική.  Επιπλέον, το 1975 παραιτήθηκε από την εργασία του προκειμένου να αφοσιωθεί ολοκληρωτικά στο αντικείμενό του. Συνεργάστηκε επί σειρά ετών με τον Ντίνο Χριστιανόπουλο και αργότερα παρουσίασε έργα του σε διάφορα μέρη της Ελλάδας. Το 1999 διοργανώθηκε από τον δήμο Θεσσαλονίκης αναδρομική έκθεση έργων του στο Βαφοπούλειο Πνευματικό Κέντρο. 

Ο Ζογλοπίτης ασχολήθηκε με την πολιτική μέσω του ΚΚΕ και παράλληλα διετέλεσε μέλος διαφόρων κοινωνικών και πολιτιστικών ομάδων, καθώς και οργανωτής εκθέσεων νέων καλλιτεχνών. Απεβίωσε τον Απρίλιο του 2015. Κόρη του είναι η, επίσης ζωγράφος, Αμαλία Ζογλοπίτου.

Ως καλλιτέχνης κινήθηκε μεταξύ μεταϊμπρεσιονισμού και εξπρεσιονισμού, ενώ ασχολήθηκε κυρίως με την τοπιογραφία, καθώς και με ποικίλες αναπαραστάσεις ανθρωπίνων μορφών, γυμνά κ.ά. Έργα του βρίσκονται στη Δημοτική Πινακοθήκη Θεσσαλονίκης, στην Εταιρεία Μακεδονικών Σπουδών, στο Τελλόγλειο, σε ιδιωτικές συλλογές κ.α. 

## Παραπομπές


Κατηγορία:Έλληνες ζωγράφοι του 21ου αιώνα
Κατηγορία:Έλληνες ζωγράφοι του 20ού αιώνα
Συμμετοχή της Εσθονίας στη Junior Eurovision

Η Εσθονία πρόκειται να κάνει το ντεμπούτο της στον Παιδικό Διαγωνισμό Τραγουδιού της Eurovision το  στη Νίκαια της Γαλλίας. Ο εσθονικός ραδιοτηλεοπτικός φορέας Eesti Rahvusringhääling (ERR) θα είναι υπεύθυνος για τη συμμετοχή της χώρας και επέλεξε την Αρχάνα Σάντρα Άρμπμα ως την πρώτη εκπρόσωπο της Εσθονίας για τη Junior Eurovision. Το ERR είχε προηγουμένως μεταδώσει τον διαγωνισμό το  και το .

## Συμμετοχές

## Μεταδόσεις

## Δείτε επίσης
* Συμμετοχή της Εσθονίας στη Eurovision
* Συμμετοχή της Εσθονίας στη Eurovision Νέων Χορευτών
* Συμμετοχή της Εσθονίας στη Eurovision Νέων Μουσικών

## Παραπομπές

Estonia
Junior
Ελ Μααμούρα

Η **Ελ Μααμούρα** (αραβικά: المعمورة) είναι συνοικία στην Αλεξάνδρεια της Αιγύπτου. Χωρίζεται σε δύο περιοχές: την Ελ Μααμούρα Ελ Μπάλαντ, μια δημοφιλής γειτονιά, και την Ελ Μααμούρα Al-Shatt, μια πολυτελής γειτονιά δίπλα στο Παλάτι Μοντάζα.

## Παραπομπές


Κατηγορία:Συνοικίες της Αλεξάνδρειας
The Infinity Gauntlet

Το ***The Infinity Gauntlet*** είναι Αμερικανική ιστορία κόμικς που εκδόθηκε από την Marvel Comics. Το σενάριο γράφτηκε από τον Τζιμ Στάρλιν και τα σχέδια δημιουργήθηκαν από τους Τζορτζ Περέζ και Ρον Λιμ. Κυκλοφόρησε από τον Ιούλιο μέχρι τον Δεκέμβριο του 1991, και από τότε τα τεύχη του έχουν συλλεχθεί σε συλλογικές εκδόσεις. Στην Ελλάδα κυκλοφόρησε τον Ιούλιο του 2018 από τις Εκδόσεις Οξύ.

Η σειρά είχε πολλές πωλήσεις, οδηγώντας στην δημιουργία δύο συνεχειών, *[[The Infinity War]]* (1992) and *[[The Infinity Crusade]]* (1993). Τα γεγονότα της ιστορίας αναφέρονταν σε άλλα κόμικς της Marvel για δεκαετίας. Το *The Infinity Gauntlet* παρέμεινε δημοφιλές μεταξύ στους θαυμαστές για δεκαετίες, με πολλά στοιχεία του να προσαρμόζονται σε βιντεοπαιχνίδια και τηλεοπτικές σειρές κινουμένων σχεδίων. Η πιο σημαντική προσαρμογή του είναι "Το Έπος της Αιωνιότητας" (The Infinity Saga) του Κινηματογραφικού Σύμπαντος της Marvel, που περιείχε στοιχεία του αρχικού κόμικ.

## Παραπομπές


## Εξωτερικοί σύνδεσμοι

* ''The Infinity Gauntlet'' στο Grand Comics Database

Κατηγορία:Marvel Comics
Κατηγορία:Κόμικς υπερηρώων
Κατηγορία:Κόμικς που έγιναν ταινίες
Πάλη στους Θερινούς Ολυμπιακούς Αγώνες 2024

μικρογραφία|295x295px|Grand Palais Éphémère
Τα αγωνίσματα της Πάλης, στους Θερινούς Ολυμπιακούς Αγώνες του 2024 στο Παρίσι, διεξήχθησαν από τις 5 έως και τις 11 Αυγούστου στο Grand Palais Éphémère στο Πεδίον του Άρεως.  Συμμετείχαν 288 παλαιστές σε 18 διαφορετικές κατηγορίες βάρους. Οι άνδρες συμμετείχαν σε αγωνίσματα ελευθέρας και Ελληνορωμαϊκής, ενώ οι γυναίκες μόνο σε ελευθέρας.   Το άθλημα της πάλης έχει διεξαχθεί σε όλους τους Θερινούς Ολυμπιακούς Αγώνες της σύγχρονης εποχής, εκτός από αυτός στο Παρίσι το 1900 .

## Μορφή αθλήματος
Σε κάθε αγώνισμα συμμετέχουν 16 παλαιστές. Ο διαγωνισμός αποτελείται από ένα τουρνουά με 3 νοκ-άουτ γύρους και έναν επαναληπτικό (ρεπεσάζ), που διεξάγεται μετά τους ημιτελικούς για τον καθορισμό των νικητών των δύο χάλκινων μεταλλίων. Τα ματς του ρεπεσάζ αρχίζουν με τους παλαιστές που έχασαν στον πρώτο γύρο (Γύρος των 16) με τον ένα ή τους δύο φιναλίστ μέχρι τους ηττημένους στα ημιτελικά. Οι νικητές στα δύο τελευταία ματς του ρεπεσάζ θα λάβουν ο καθένας ένα χάλκινο μετάλλιο. Οι νικητές των 2 ημιτελικών, προκρίνονται απευθείας στον τελικό γύρο, όπου θα παλέψουν για το χρυσό και το ασημένιο μετάλλιο.  

## Ολυμπιακή Πρόκριση
Όπως και στους προηγούμενους Αγώνες του Τόκιο, υπάρχουν 288 διαθέσιμες θέσεις πρόκρισης, μέσα από 3 διαγωνιστικές φάσεις για το 2024. Κάθε ΕΟΕ μπορεί να στείλει μόνο έναν παλαιστή ανά κατηγορία βάρους. Η διοργανώτρια χώρα (Γαλλία) δεν θα λάβει καμία απευθείας θέση πρόκρισης.

Η περίοδος πρόκρισης ξεκινά με το Παγκόσμιο Πρωτάθλημα Πάλης 2023, στο Βελιγράδι της Σερβίας,  όπου θα απονεμηθούν 5 θέσεις πρόκρισης σε καθεμία από τις 18 κατηγορίες βάρους: στους 4 μεταλλιούχους και στο νικητή του αγώνα μεταξύ των δύο ηττημένων από τους αγώνες του ρεπεσάζ για το χάλκινο μετάλλιο.  Στην αρχή της σεζόν του 2024, θα διεξαχθούν 4 ηπειρωτικά προκριματικά τουρνουά (Ασία, Ευρώπη, Αμερική και ένα κοινό για την Αφρική και τη Ωκεανία), όπου θα απονεμηθούν συνολικά άλλες 144 θέσεις σε κάθε κατηγορία, στους δύο φιναλίστ του κάθε τουρνουα. Το υπόλοιπο της διαθέσιμων θέσεων θα διανεμηθεί από το Παγκόσμιο Προ-Ολυμπιακό Προκριματικό Τουρνουά του 2024. 3 θέσεις θα δοθούν ανά κατηγορία βάρους, στους δύο παλαιστές με την υψηλότερη βαθμολογία και στον νικητή του αγώνα μεταξύ των δύο χάλκινων μεταλλιούχων.  

## Πρόγραμμα


**Π** = Πρωινό πρόγραμμα**Α** = Απογευματινό πρόγραμμα


## Σύνοψη Μεταλλίων

### Πίνακας Μεταλλίων

### Ελευθέρας ανδρών

### Ελληνορωμαϊκή ανδρών

### Ελευθέρας γυναικών

## Παραπομπές

Κατηγορία:Αθλήματα Θερινών Ολυμπιακών Αγώνων 2024
Κατηγορία:Πάλη στους Ολυμπιακούς Αγώνες
Ιωάννης ο Κασσιανός

Ο **Ιωάννης ο Κασσιανός**, επίσης γνωστός ως **Ιωάννης ο Ασκητής** και **Ιωάννης Κασσιανός ο Ρωμαίος** (περ. 360 μ.Χ. - περ. 435μ.Χ.), ήταν Χριστιανός μοναχός και θεολόγος, ο οποίος τιμήθηκε τόσο στη Δυτική όσο και στην Ανατολική Εκκλησία για τα μυστικιστικά γραπτά του.  Ο Κασσιανός είναι γνωστός για το ρόλο του στο να φέρει τις ιδέες και τις πρακτικές του παλαιοχριστιανικού μοναχισμού στη μεσαιωνική Δύση.

## <big>Βιογραφία</big>
Ο Κασσιανός γεννήθηκε γύρω στο 360, πιθανότατα στην περιοχή της Μικράς Σκυθίας (τώρα Δοβρουτσά, μια ιστορική περιοχή που μοιράζονται σήμερα η Ρουμανία και η Βουλγαρία), αν και ορισμένοι μελετητές υποθέτουν γαλατική προέλευση. Γιος πλούσιων γονέων, έλαβε καλή εκπαίδευση: τα γραπτά του δείχνουν την επιρροή του από τον Κικέρωνα και τον Πέρσιο. Ήταν δίγλωσσος στα λατινικά και τα ελληνικά.

Ο Κασσιανός στο πρώτο του έργο, τα Ινστιτούτα, αναφέρει ότι είχε μια αδελφή  με την οποία αλληλογραφούσε στη μοναστική του ζωή. Μπορεί να κατέληξε μαζί του στη Μασσαλία. Ως νεαρός ταξίδεψε στην Παλαιστίνη με έναν μεγαλύτερο φίλο του, τον Γερμανό, με τον οποίο θα περνούσε μεγάλο μέρος των επόμενων είκοσι πέντε ετών.

Περίπου δεκαπέντε χρόνια αργότερα, γύρω στο 399μ.Χ., ο Κασσιανός και ο Γερμανός αντιμετώπισαν τις Ωριγενιστικές κρίσεις που προκάλεσε σε μορφή επιστολής ο Θεόφιλος, Αρχιεπίσκοπος Αλεξανδρείας. Ο Κασσιανός σημείωσε ότι η πλειοψηφία των μοναχών έλαβε το μήνυμα του πατριάρχη τους «με πικρία» και κατηγόρησε τον Θεόφιλο για αίρεση, επειδή αμφισβήτησε την απλή διδασκαλία των γραφών. Μετά από ένα ανεπιτυχές ταξίδι στην Αλεξάνδρεια για να διαμαρτυρηθούν για το θέμα, ο Κασσιανός και ο Γερμανός έφυγαν μαζί με περίπου 300 άλλους Ωριγενιστές μοναχούς.Ο Κασσιανός και ο Γερμανός πήγαν στην Κωνσταντινούπολη, όπου απευθύνθηκαν στον Πατριάρχη Κωνσταντινουπόλεως, Ιωάννη τον Χρυσόστομο, για προστασία. Ο Κασσιανός χειροτονήθηκε διάκονος και έγινε μέλος του κλήρου που συνδέεται με τον πατριάρχη. Όταν ο πατριάρχης αναγκάστηκε να εξοριστεί από την Κωνσταντινούπολη το 404, ο Κασσιανός στάλθηκε στη Ρώμη για να υποστηρίξει την υπόθεσή του ενώπιον του Πάπα Ιννοκέντιου Α΄.

Ενώ βρισκόταν στη Ρώμη, ο Κασσιανός δέχτηκε την πρόσκληση να ιδρύσει μοναστήρι στη νότια Γαλατία, κοντά στη Μασσαλία. Έφτασε στη Μασσαλία γύρω στο 415. Ίδρυσε το Αββαείο του Αγίου Βίκτωρα, το οποίο ήταν ένα συγκρότημα μοναστηριών τόσο για άνδρες όσο και για γυναίκες. Ήταν ένα από τα πρώτα τέτοια ιδρύματα στη Δύση και χρησίμευσε ως πρότυπο για τη μεταγενέστερη μοναστική ανάπτυξη.

Ο Κασσιανός πέθανε το 435 στη Μασσαλία.

## Παραπομπές


Κατηγορία:Βυζαντινοί μοναχοί
Κατηγορία:Χριστιανοί άγιοι του 4ου αιώνα
Κατηγορία:Χριστιανοί μυστικιστές
Κατηγορία:Χριστιανοί θεολόγοι
Κατηγορία:Ασκητές
Κατηγορία:Βυζαντινοί συγγραφείς
Κατηγορία:Διάκονοι
Συμμετοχή της Αυστραλίας στους Θερινούς Ολυμπιακούς Αγώνες 2024

Η Αυστραλία συμμετέσχε στους Θερινούς Ολυμπιακούς Αγώνες του 2024 στο Παρίσι, που πραγματοποιήθηκαν από τις 26 Ιουλίου έως και τις 11 Αυγούστου 2024. Αυστραλοί αθλητές έχουν συμμετάσχει σε κάθε διοργάνωση των Αγώνων της σύγχρονης εποχής. Καθώς το Μπρίσμπεϊν θα φιλοξενήσει τους Θερινούς Ολυμπιακούς Αγώνες του 2032, η Αυστραλία αλλά και οι Ηνωμένες Πολιτείες που θα φιλοξενήσουν τους Θερινούς Ολυμπιακούς Αγώνες του 2028 στο Λος Άντζελες, παρέλασαν πριν από την γαλλική αποστολή στο τέλος της παρελάσεως των κρατών κατά την τελετή ενάρξεως στην Place du Trocadéro.

Αρχηγός της αποστολής θα είναι η πρώην ποδηλάτης στίβου και 2 φορές «χρυσή» Ολυμπιονίκης, Άννα Μίαρς.

Αυστραλια
Συμμετοχή της Κύπρου στους Θερινούς Ολυμπιακούς Αγώνες 2024

Η Κύπρος συμμετέχει στους Θερινούς Ολυμπιακούς Αγώνες του 2024 στο Παρίσι, οι οποίοι ξεκίνησαν στις 26 Ιουλίου και ολοκληρώθηκαν στις 11 Αυγούστου 2024. Αυτή ήταν η 12η συνεχόμενη συμμετοχή της χώρας σε Θερινούς Ολυμπιακούς Αγώνες.

## Μετάλλια

## Συμμετέχοντες
Παρακάτω η λίστα με τον αριθμό των αθλητών που συμμετέχουν στους Αγώνες ανά άθλημα:

## Γυμναστική

### Ενόργανη
Ο Μάριος Γεωργίου κατακτώντας την πρώτη θέση στο Πανευρωπαϊκό Πρωτάθλημα Ενόργανης που διεξήχθη στο Ρίμινι της Ιταλίας τον Απρίλιο του 2024, εξασφάλισε την πρόκρισή του στους Αγώνες.

### Ρυθμική
Η Βέρα Τουκολούκοβα κατακτώντας την υψηλότερη βαθμολογία των συνδυασμένων έγκυρων ατομικών αποτελεσμάτων της στο Ευρωπαϊκό Πρωτάθλημα Ρυθμικής 2024 που διεξήχθη στη Βουδαπέστη της Ουγγαρίας, εξασφάλισε την πρόκρισή της στους Αγώνες.

## Ιστιοπλοΐα
Τέσσερις Κύπριοι ιστιοπλόοι, οι Παύλος Κοντίδης, Ντένις Ταραντίν, Μαριλένα Μακρή και Νατάσα Λάππα, κατάφεραν να εξασφαλίσουν τη συμμετοχή τους στους Αγώνες έπειτα από τις εμφανίσεις τους στο Παγκόσμιο Πρωτάθλημα Ιστιοπλοΐας Allianz 2023 που διεξήχθη στη Χάγη της Ολλανδίας και κατά τη ρεγκάτα της τελευταίας ευκαιρίας στην Υέρ της Γαλλίας.

; **Αγωνίσματα αποκλεισμού**

BFD = Εκκίνηση υπό μαύρη σημαία, ακύρωση
UFD = Πρόωρη εκκίνηση, ακύρωση

;Αγωνίσματα κούρσας μεταλλίων

## Κολύμβηση

Δύο Κύπριοι κολυμβητές, οι Νικόλας Αντωνίου και Κάλια Αντωνίου, προκρίθηκαν για να συμμετάσχουν στους Αγώνες.

## Ξιφασκία
Ο Αλέξανδρος Τοφαλίδης, κατακτώντας την πρώτη θέση στο Ευρωπαϊκό Προ-Ολυμπιακό Τουρνουά Ξιφασκίας 2024 που διεξήχθη στο Ντιφερντάνζ του Λουξεμβούργου, εξασφάλισε τη συμμετοχή του στους Αγώνες. Αυτή η συμμετοχή σηματοδοτεί και την πρώτη συμμετοχή της Κύπρου στο αγώνισμα της ξιφασκίας σε Ολυμπιακούς Αγώνες.

## Ποδηλασία

Με βάση την παγκόσμια κατάταξη της UCI, η κυπριακή ομάδα ποδηλασίας κατείχε την 42η θέση, κερδίζοντας μία συμμετοχή στους Αγώνες. Τη συμμετοχή αυτή κλήθηκε να εκπληρώσει η Άντρη Χριστοφόρου.

## Σκοποβολή

Μέσω της θέσης στην Ολυμπιακή κατάταξη του Skeet γυναικών, η Κύπρος εξασφάλισε μία κάρτα συμμετοχής στους Αγώνες. Η κάρτα δόθηκε στην αθλήτρια Κωνσταντίνα Νικολάου, η οποία είχε και την υψηλότερη θέση στην κατάταξη.

## Στίβος

Οι Κύπριοι αθλητές Μίλαν Τράικοβιτς και Ολίβια Φωτοπούλου (σε δύο αγωνίσματα) πήραν το εισιτήριό τους για τους Αγώνες με βάση τη θέση τους στην παγκόσμια κατάταξη που ανακοίνωσε η Παγκόσμια Ομοσπονδία Στίβου. Επίσης, η Έλενα Κουλιτσένκο κατάφερε να λάβει απευθείας πρόκριση με το όριο.

### Πίστα

### Άλματα & Ρίψεις

## Τζούντο
Η Σοφία Ασβεστά εξασφάλισε το εισιτήριο της για τους Αγώνες με βάση τη θέση της στην Ολυμπιακή κατάταξη, σύμφωνα με την επίσημη ανακοίνωση της Παγκόσμιας Ομοσπονδίας Τζούντο.

## Παραπομπές


Κύπρος
2024
Λουκάς Βενετούλιας

Ο **Λουκάς Βενετούλιας** ήταν Έλληνας ζωγράφος.

## Βιογραφία
Γεννήθηκε το 1930 στη Θεσσαλονίκη όπου παρακολούθησε τα πρώτα μαθήματα ζωγραφικής με δάσκαλο τον Νίκο Γαβριήλ Πεντζίκη. Φοιτητής αρχικά της ιατρικής, την οποία εγκατέλειψε, σπούδασε από το 1954 μέχρι το 1958 στην Ανωτάτη Σχολή Καλών Τεχνών με καθηγητές τους Γιάννη Μόραλη και Σπύρο Παπαλουκά. Η παρθενική του ατομική έκθεση έγινε το 1964. Πραγματοποίησε περισσότερες από 10 ατομικές εκθέσεις στη Θεσσαλονίκη και την Αθήνα και έλαβε μέρος σε ομαδικές που πραγματοποιήθηκαν στην Ελλάδα και το εξωτερικό. Το 1971 έγινε υπότροφος του Ιδρύματος Ford. Πέθανε το 1984. 

Κύριο μοτίβο του έργου του είναι η απεικόνιση του αστικού τοπίου της Θεσσαλονίκης. Την περίοδο της Χούντας και συγκεκριμένα από το 1969 και μετά εμφανίζεται στα έργα του σε μεγαλύτερο βαθμό η ανθρώπινη μορφή. Αργότερα φιλοτέχνησε σειρά έργων με αντικείμενο τη Σαντορίνη και αργότερα καταπιάστηκε και με τη νεκρή φύση.

Έργα του βρίσκονται στην Εθνική Πινακοθήκη, στη Δημοτική Πινακοθήκη Θεσσαλονίκης, στη Δημοτική Πινακοθήκη Λάρισας, στο MOMus, στο Τελλόγλειο Ίδρυμα Τεχνών, στη Μακεδονική Καλλιτεχνική Εταιρεία «Τέχνη», στο Υπουργείο Μακεδονίας- Θράκης και σε ιδιωτικές συλλογές.

## Παραπομπές


## Πηγές
* 
* Λυδάκης, Στέλιος (1976). *Οι Έλληνες ζωγράφοι, Λεξικό των Ελλήνων ζωγράφων και χαρακτών*. Καλλιτεχνική βιβλιοθήκη. **4**. Αθήνα: Εκδ. οίκος Mέλισσα.

Κατηγορία:Έλληνες ζωγράφοι του 20ού αιώνα
Υδατοσφαίριση στους Θερινούς Ολυμπιακούς Αγώνες 2024

Τα τουρνουά της υδατοσφαίρισης στους Θερινούς Ολυμπιακούς Αγώνες του 2024 στο Παρίσι, θα διεξαχθούν από τις 27 Ιουλίου έως και τις 11 Αυγούστου.   Οι προκριματικές φάσεις θα πραγματοποιηθούν στο Κέντρο Υγρού Στίβου του Παρισιού, ενώ οι τελικοί στο εμβληματική αρένα Paris La Défense. Όπως και στους Αγώνες του Τόκιο, 22 ομάδες (12 ανδρών και 10 γυναικών) θα αγαωνιστούν μεταξύ τους στα αντίστοιχα τουρνουά.  

## Ολυμπιακή Πρόκριση
Τα κριτήρια πρόκρισης για τους Ολυμπιακούς Αγώνες του 2024 επικυρώθηκαν και δημοσιεύτηκαν από την Διεθνή Ολυμπιακή Επιτροπή (ΔΟΕ) και την Παγκόσμια Ομοσπονδία Υγρού Στίβου (AQUA), ενώ η τελευταία θα πρέπει μέχρι τις **31 Μαρτίου 2024** να έχει παραδώσει στη ΔΟΕ τις τελικές λίστες συμμετοχής των ομάδων.

Ως διοργανώτρια χώρα, η Γαλλία, κερδίζει απευθείας πρόκριση και στο τουρνουά ανδρών και στο γυναικών. Οι υπόλοιπες 20 διαθέσιμες θέσεις (11 στο τουρνουά ανδρών & 9 στο τουρνουά γυναικών) θα δοθούν στις ΕΟΕ μέσω μίας τριμερούς προκριματικής διαδικασίας:

* **4 θέσεις** θα δοθούν στους 2 φιναλίστ σε κάθε τουρνουά (ανδρών & γυναικών) στο **Παγκόσμιο Πρωτάθλημα Υγρού Στίβου 2023**, στην Φουκουόκα της Ιαπωνίας
* **4 θέσεις** ακόμη θα δοθούν στους 2 φιναλίστ σε κάθε τουρνουά (ανδρών & γυναικών) στο **Παγκόσμιο Πρωτάθλημα Υγρού Στίβου 2024**, στην **Ντόχα** του Κατάρ
* **5 θέσεις** σε άνδρες και γυναίκες θα δοθούν μέσα από τα 5 ηπειρωτικά πρωταθλήματα ή τους ηπειρωτικούς αγώνες πρόκρισης. Αν κάποιο από αυτά δεν πραγματοποιηθεί, τότε η θέση θα καλυφθεί από τη χώρα με την καλύτερη θέση από το Παγκόσμιο Πρωτάθλημα της Ντόχα, πέραν των εισιτηρίων που δίνει

### Σύνοψη προκρίσεων

### Προκριματικά ανδρών




### Προκριματικά γυναικών

## Σύνοψη Μεταλλίων

### Πίνακας Μεταλλίων

### Ολυμπιονίκες

## Παραπομπές

Κατηγορία:Αθλήματα Θερινών Ολυμπιακών Αγώνων 2024
Ο Τροχός του Χρόνου

**Ο Τροχός του Χρόνου** (πρωτότυπος τίτλος:**The Wheel of Time**) είναι μια σειρά από μυθιστορήματα υψηλής φαντασίας του Αμερικανού συγγραφέα Ρόμπερτ Τζόρνταν, με τον Μπράντον Σάντερσον ως συν-συγγραφέα για τα τρία τελευταία μυθιστορήματα. Αρχικά σχεδιάστηκε ως μια σειρά έξι βιβλίων στο ντεμπούτο της το 1990, ωστόσο στην πορεία του χρόνου έφτασε να αποτελείται από 14 τόμους, καθώς και από ένα πρίκουελ μυθιστόρημα και δύο συνοδευτικά βιβλία. Ο Ρόμπερτ Τζόρνταν πέθανε το 2007 ενώ εργαζόταν πάνω σε αυτό που σχεδιαζόταν να είναι ο τελευταίος τόμος της σειράς. Ετοίμασε εκτενείς σημειώσεις που επέτρεψαν στον συνάδελφο συγγραφέα φαντασίας, τον Μπράντον Σάντερσον, να ολοκληρώσει το τελευταίο βιβλίο, το οποίο εξελίχθηκε σε τρεις τόμους: The Gathering Storm (2009), Towers of Midnight (2010) και A Memory of Light (2013).

Η σειρά βασίζεται σε πολλά στοιχεία τόσο της ευρωπαϊκής όσο και της ασιατικής μυθολογίας, με το πιο αξιοσημείωτο στοιχείο τον κυκλικό χαρακτήρα του χρόνου που βρίσκεται στον Βουδισμό και τον Ινδουισμό, ενώ οι μεταφυσικές έννοιες της ισορροπίας, της δυαδικότητας και του σεβασμού προς τη φύση εντοπίζονται στον Ταοϊσμό, στις δυϊστικές έννοιες του Θεού και του Σατανά, και στον Πόλεμο και η Ειρήνη του Λέοντος Τολστόι. 

Η σειρά είναι αξιοσημείωτη για το μήκος της, τον λεπτομερή φανταστικό της κόσμο, το μαγικό σύστημα και το μεγάλο καστ χαρακτήρων του. Το καθένα βιβλίο από το όγδοο έως το δέκατο τέταρτο βιβλίο έφτασε σε αριθμό ένα στη λίστα των Best Seller των New York Times. Μετά την ολοκλήρωσή της, η σειρά ήταν υποψήφια για βραβείο Hugo. Έως το 2021 η σειρά έχει πουλήσει πάνω από 90 εκατομμύρια αντίτυπα παγκοσμίως, καθιστώντας την μία από τις επικές σειρές φαντασίας με τις μεγαλύτερες πωλήσεις μετά τον Άρχοντα των Δαχτυλιδιών. Πάνω στη σειρά αυτήν έχουν προκύψει ένα συλλεκτικό παιχνίδι με κάρτες, ένα βιντεοπαιχνίδι, ένα παιχνίδι ρόλων και ένα άλμπουμ soundtrack. Μια τηλεοπτική προσαρμογή παραγωγής της Sony Pictures και της Amazon Studios έκανε πρεμιέρα το 2021.

## Βιβλία και νουβέλες
Τα ολοκληρωμένα βιβλία είναι τα εξής:

* *[[O Οφθαλμός του Κόσμου]]* (1990)
* *[[Το Μεγάλο Κυνήγι]]* (1990)
* *[[Ο Αναγεννημένος Δράκοντας]]* (1991)
* *[[Η Άνοδος της Σκιάς]]* (1992)
* *[[Οι Φλόγες του Ουρανού]]* (1993)
* *[[Ο Άρχοντας του Χάους]]* (1994)
* *[[Κορώνα από Ξίφη]]* (1996)
* *[[Το Μονοπάτι των Αιχμών]]* (1998)
* *[[Η Καρδιά του Χειμώνα]]* (2000)
* *[[Τα Σταυροδρόμια του Λυκόφωτος]]* (2003)
* *[[Το Μαχαίρι των Ονείρων]]* (2005)
* *[[Η Απαρχή της Καταιγίδας]]* (2009)
* *[[Οι Πύργοι του Μεσονυχτίου]]* (2010)
* *[[Η Μνήμη του Φωτός]]* (2013)

## Παραπομπές

## Εξωτερικοί σύνδεσμοι

* Dragonmount
* Tor Books official Robert Jordan web site
* Επίσημη ιστοσελίδα του Μπράντον Σάντερσον

Κατηγορία:Αμερικανικά μυθιστορήματα
Κατηγορία:Μυθιστορήματα φαντασίας
Κατηγορία:Μυθιστορήματα που έγιναν βιντεοπαιχνίδια
Κατηγορία:Μυθιστορήματα που έγιναν κόμικς
Κατηγορία:Μυθιστορήματα που έγιναν τηλεοπτικές σειρές
Κατηγορία:Μάγοι στην φαντασία
Συμμετοχή της Ουγγαρίας στους Θερινούς Ολυμπιακούς Αγώνες 2024

Η Ουγγαρία θα συμμετέχει στους Θερινούς Ολυμπιακούς Αγώνες του 2024, που θα πραγματοποιηθούν στο Παρίσι από τις 26 Ιουλίου έως και τις 11 Αυγούστου 2024. Ούγγροι αθλητές έχουν εμφανιστεί σε κάθε έκδοση των σύγχρονωνΘερινών Ολυμπιακών Αγώνων, εκτός από δύο περιπτώσεις: στην Αμβέρσα το 1920, λόγω του ρόλου της στον Α΄ Παγκόσμιο Πόλεμο και στο Λος Άντζελες το 1984, ως μέρος του σοβιετικού μποϊκοτάζ.

## Παραπομπές

Ουγγαρια
Συμμετοχή της Ολλανδίας στους Θερινούς Ολυμπιακούς Αγώνες 2024

Η Ολλανδία θα συμμετέχει στους Θερινούς Ολυμπιακούς Αγώνες του 2024, που θα πραγματοποιηθούν στο Παρίσι από τις 26 Ιουλίου έως και τις 11 Αυγούστου. Ολλανδοί αθλητές έχουν εμφανιστεί σε κάθε έκδοση των σύγχρονων Θερινών Ολυμπιακών Αγώνων εκτός από δύο περιπτώσεις: στους Θερινούς Ολυμπιακούς Αγώνες του 1904 στο Σεντ Λούις λόγω μικρού αριθμού συμμετοχής και στους Θερινούς Ολυμπιακούς Αγώνες του 1956 στη Μελβούρνη ως διαμαρτυρία ενάντια στη σοβιετική εισβολή στην Ουγγαρία. Αρχηγός αποστολής για το 2024, θα είναι ο κολυμβητής και 3 φορές χρυσός Ολυμπιονίκης Πίτερ βαν ντέν Χούγκενμπαντ.

## Παραπομπές

Ολλανδια
Συμμετοχή της Ισπανίας στους Θερινούς Ολυμπιακούς Αγώνες 2024

H Ισπανία θα συμμετέχει στους Θερινούς Ολυμπιακούς Αγώνες του 2024, που θα πραγματοποιηθούν στο Παρίσι από τις 26 Ιουλίου έως και τις 11 Αυγούστου 2024. Ισπανοί αθλητές έχουν εμφανιστεί σε κάθε έκδοση των Θερινών Ολυμπιακών Αγώνων από το 1920 και μετά, εκτός από δύο περιπτώσεις: τους Θερινούς Ολυμπιακούς Αγώνες του 1936 στη Ναζιστική Γερμανία λόγω του εμφυλίου πολέμου της χώρας και τους Θερινούς Ολυμπιακούς Αγώνες του 1956 στη Μελβούρνη ως διαμαρτυρία κατά της σοβιετικής εισβολής στην Ουγγαρία.

## Παραπομπές


Ισπανία
Λόγος Τιμής

Οι **Λόγος Τιμής**, γνωστοί και ως **ΛΤ** είναι ελληνικό underground ραπ συγκρότημα αποτελούμενο από τους Ελεύθερο Πνεύμα, Κοράκι, Tokesick και Sativa. 

## Ιστορία
Οι Λόγος Τιμής ιδρύθηκαν το 2010 στους Άγιους Ανάργυρους, αποτελούμενοι από τους ράπερς Ελεύθερο Πνεύμα, Κοράκι και Χιπχοπαθής και τους παραγωγούς Sativa και Tokesick. Το 2013, κυκλοφόρησαν το πρώτο τους άλμπουμ με τίτλο *Για αυτό μιλάμε*, αποτελούμενο από 8 κομμάτια. Το επόμενο άλμπουμ τους, *Οξυγόνο*, κυκλοφόρησε το 2014, αποτελούμενο από 7 κομμάτια, και ακολουθήθηκε από το single «Συναίσθημα 20». Συνέχισαν τη μουσική τους πορεία με την κυκλοφορία διάφορων singles μέχρι το *Περίεργα Παιδιά* (2016), το οποίο αποτελεί το τελευταίο άλμπουμ του συγκροτήματος με τον Χιπχοπαθή, ο οποίος αποχώρησε από τους Λόγος Τιμής και ακολούθησε σόλο καριέρα. Το 2019 κυκλοφόρησαν το single «Ανασφάλεια», το οποίο αποτελεί την πρώτη τους συνεργασία με τον πλέον συχνό συνεργάτη τους Novel 729, και το τέταρτό τους άλμπουμ, *Νύχτα*. Το 2021 κυκλοφόρησαν το ήδη υπάρχον κομμάτι τους, «Το Φυλαχτό», στη νοηματική γλώσσα. Μετά από διάφορα singles, κυκλοφόρησαν το πέμπτο τους άλμπουμ, *Ψυχή* (2023), του οποίου η παρουσίαση στο Γήπεδο Γεώργιος Καμάρας μάζεψε κοινό 18.000 ατόμων.

## Δισκογραφία

### Άλμπουμ

### Singles

## Παραπομπές

Κατηγορία:Ελληνικά hip hop συγκροτήματα
Savoia-Marchetti SM.93

Το **Savoia-Marchetti SM.93** ήταν βομβαρδιστικό κάθετης εφόρμησης που αναπτύχθηκε στην Ιταλία την περίοδο του Β΄ Παγκοσμίου Πολέμου. Δεν εντάχθηκε σε παραγωγή και εν τέλει κατασκευάστηκε μονάχα ένα πρωτότυπο.

## Σχεδιασμός και ανάπτυξη
Το SM.93 ήταν ένα μονοκινητήριο μονοπλάνο ξύλινης κατασκευής με ανασυρόμενο σύστημα προσγείωσης. Είχε διμελές πλήρωμα και το ιδιαίτερο χαρακτηριστικό πως ο πιλότος του καθόταν μπροστά σε θέση πρηνηδόν, πάνω από το πίσω μέρος του κινητήρα Daimler-Benz DB 605A. Ο ασυρματιστής/πολυβολητής καθόταν κανονικά γυρισμένος προς τα πίσω. Ο λόγος που ο πιλότος κάθονταν με αυτόν τον τρόπο ήταν πως έτσι θα μπορούσε να αντέχει καλύτερα τις έντονες δυνάμεις g κατά τη βύθιση, όμως αυτή η επιλογή αποδείχθηκε άβολη σε όλα τα υπόλοιπα καθεστώτα πτήσης και επιπλέον τον εμπόδιζε να κοιτάξει προς τα πίσω.

Το SM.93 πραγματοποίησε την παρθενική του πτήση την 31η Ιανουαρίου 1944 και μέχρι τις 29 Μαρτίου του ίδιου έτους πραγματοποιήθηκαν δεκαέξι δοκιμαστικές πτήσεις και το αεροσκάφος έφθασε σε ταχύτητες μέχρι και 900 km/h σε βύθιση, αποδεικνύοντας πως είχε καλά αεροδυναμικά χαρακτηριστικά.

Το πρόγραμμα δοκιμών πραγματοποιήθηκε υπό την επίβλεψη της *[[Luftwaffe]]*, που έκρινε τον τύπο ανεπαρκή εξαιτίας του τρόπου που κάθονταν ο πιλότος. Το όλο πρόγραμμα τερματίστηκε τελικά από τους Γερμανούς, που είχαν υπό τον έλεγχό τους όλα τα ζητήματα που σχετίζονταν με την παραγωγή όπλων στις περιοχές του καθεστώτος του Σαλό, έπειτα από την ιταλική συνθηκολόγηση.

## Παραπομπές


## Βιβλιογραφία
* "Plane Facts: Unique dive bomber". *[[Air International]]*, August 1982, Vol 23 No 2. p.&nbsp;98. ISSN 0306-5634.

## Εξωτερικοί σύνδεσμοι
* 

Κατηγορία:Αεροσκάφη Savoia-Marchetti
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Β' Παγκοσμίου Πολέμου
Κατηγορία:Βομβαρδιστικά κάθετης εφόρμησης
NGC 806

Ο **[[Νέος Γενικός Κατάλογος|NGC]] 806** είναι σπειροειδής γαλαξίας ο οποίος απέχει περίπου 166 εκατομμύρια έτη φωτός από τον αστερισμό Κήτος. Ανακαλύφθηκε την 1η Νοεμβρίου 1886 από τον αστρονόμο Λιούις Α. Σουίφτ (Lewis A. Swift) που παρατηρούσε από το αστεροσκοπείο Ουόρνερ (Warner).

## Βαρυτική αλληλεπίδραση με τον PGC 3100716
Οι NGC 806 και PGC 3100716 αλληλεπιδρούν βαρυτικά. Είτε βρίσκονται σε φάση σύγκρουσης είτε αποτελούν το αποτέλεσμα σύγκρουσης μεταξύ γαλαξιών που συνέβη στο παρελθόν.
Ο επίσης σπειροειδής PGC 3100716 δεν είχε συμπεριληφθεί αρχικά στον Νέο Γενικό Κατάλογο και προστέθηκε εκ των υστέρων ως **NGC 806-2**.

## Παραπομπές

## Αναφορές

## Εξωτερικοί σύνδεσμοι
* 

0806
07835
Κατηγορία:Κήτος (αστερισμός)
Κατηγορία:Σπειροειδείς γαλαξίες
Κατηγορία:Αλληλεπιδρώντες γαλαξίες
Η Γυναίκα της Άνδρου

Το έργο ***Η Γυναίκα της Άνδρου*** () είναι μυθιστόρημα το οποίο συνέγραψε ο Θόρντον Ουάιλντερ το 1930. Εμπνευσμένο από την *Andria* («Ανδρία», 166 π.Κ.Χ.), μια κωμωδία του Τερέντιου, ήταν το τρίτο βιβλίο με τις περισσότερες πωλήσεις στις Ηνωμένες Πολιτείες το 1930.

Το μυθιστόρημα διαδραματίζεται στο φανταστικό ελληνικό νησί του Βρύνου κατά την προχριστιανική εποχή, πιθανώς περί στο 200 π.Χ. (χωρίς να δίνεται ακριβής ημερομηνία) και εστιάζεται στη σύγκρουση χριστιανικής και προχριστιανικής ηθικής.

Αν και ορισμένοι κριτικοί το χαρακτήρισαν ως αριστούργημα, άλλοι ήταν πιο αυστηροί. Μάλιστα, η *Γυναίκα της Άνδρου* ήταν το πρώτο έργο του Ουάλιντερ που έλαβε σημαντικά αρνητικές κριτικές. Επί παραδείγματι, κατά τον Μάικ Γκολντ του περιοδικού *The New Republic*, το έργο υστερούσε στην παρουσίαση κοινωνικών ζητημάτων που σχετίζονται με τη σύγχρονη εποχή.

## Παραπομπές


Κατηγορία:Μυθιστορήματα του 1930
Κατηγορία:Ελληνοκεντρικά λήμματα
Κατηγορία:Αμερικανικά μυθιστορήματα
Focke-Wulf Fw 159

To **Focke Wulf Fw 159** ήταν πειραματικό μαχητικό αεροσκάφος το οποίο σχεδίασε ο Κουρτ Τανκ (Kurt Tank) τη δεκαετία του 1930 στη Γερμανία. Δεν εντάχθηκε σε παραγωγή καθώς θεωρήθηκε κατώτερο των ανταγωνιστικών 
Heinkel He 112 και Bf 109. Επρόκειτο για τροποποίηση του Fw 56 όπου ενσωματώνονταν διάφορες βελτιώσεις, όπως ανασυρόμενο σύστημα προσγείωσης και κλειστό κόκπιτ.

## Σχεδιασμός και ανάπτυξη
Η εταιρεία Focke-Wulf ανέπτυξε το συγκεκριμένο αεροσκάφος ως μία από τις τέσσερις προτάσεις που υπέβαλε στον διαγωνισμό για την απόκτηση νέου μαχητικού αεροσκάφους του 1934. Η πτέρυγα αλεξηλίου του ήταν βασισμένη σε αυτήν του πολύ επιτυχημένου εκπαιδευτικού Fw 56. Προωθούνταν από κινητήρα Junkers Jumo 210 και ανασυρόμενο σύστημα προσγείωσης, που αποδείχθηκε όμως αρκετά περίπλοκο και επιρρεπές σε βλάβες. Το αρχικό πρωτότυπο (Fw 159 V1) πραγματοποίησε την παρθενική του πτήση την άνοιξη του 1935, όμως καταστράφηκε όταν πραγματοποιήθηκε προσγείωση χωρίς να έχει επεκταθεί το σύστημα προσγείωσης διότι είχε υποστεί βλάβη.

Στο δεύτερο πρωτότυπο (V2) ενσωματώθηκαν βελτιώσεις στο σύστημα προσγείωσης. Σε γενικές γραμμές τα πτητικά χαρακτηριστικά του ήταν καλά, όμως οι ρυθμοί ανόδου και στροφής δεν ήταν ικανοποιητικοί. Επίσης η οπισθέλκουσα του Fw 159 ήταν μεγαλύτερη σε σύγκριση με τα ανταγωνιστικά Arado Ar 80, Heinkel He 112 και Messerschmitt Bf 109. Τελικά στον προαναφερθέντα διαγωνισμό επικράτησε το Bf 109.

## Δείτε επίσης
; Αεροσκάφη που σχετίζονται με την ανάπτυξη του Fw 159
* Focke-Wulf Fw 56

## Παραπομπές


## Εξωτερικοί σύνδεσμοι
* 

Κατηγορία:Μαχητικά αεροσκάφη
Κατηγορία:Εμβολοκινητήρια στρατιωτικά αεροσκάφη
Κατηγορία:Αεροσκάφη του Μεσοπολέμου
Κατηγορία:Αεροσκάφη Focke-Wulf
Παλαιοντολογικό Μουσείο Περδίκκα

Το **Παλαιοντολογικό Μουσείο Περδίκκας** είναι μουσείο στο χωριό Περδίκκας, κοντά στην Πτολεμαΐδα του Νομού Κοζάνης, στην Ελλάδα. Είναι επίσης γνωστό ως **Ανθρωπολογικό και Παλαιοντολογικό Μουσείο Πτολεμαΐδας**.

## ''Archidiskodon meridionalis''
αριστερά|μικρογραφία| Σκελετός μαμούθ
Το 1977, ο Ισαάκ Παντελίδης, ο ιδιοκτήτης ενός σκάμματος κοντά στο χωριό Περδίκκας, έπεσε στα ερείπια ενός μεγάλου ζώου. Ενημέρωσε την Ανθρωπολογική Εταιρεία Ελλάδος και οι ανασκαφές που διεύθυνε ο ανθρωπολόγος Άρης Πουλιανός έφεραν στο φως τον σκελετό ενός μαμούθ (*[[Archidiskodon meridionalis]]*), ηλικίας περίπου 3.000.000 ετών. Είναι ο παλαιότερος σκελετός ζώου που ανακαλύφθηκε ποτέ στην ήπειρο της Ευρώπης.

Αν και βρέθηκε ολόκληρος ο σκελετός, τα οστά δεν ήταν στη σωστή τους θέση, προφανώς επειδή το θηρίο είχε σκοτωθεί εδώ από κυνηγούς, οι οποίοι στη συνέχεια το τεμάχισαν για να το φάνε. Το μαμούθ πρέπει να ήταν μήκους 5 μ. και ύψους 4 μ. Το μόνο που λείπει είναι οι χαυλιόδοντες, που πρέπει να έχουν αφαιρεθεί. Ο σκελετός συνοδευόταν από περίπου 30 εργαλεία, κυρίως από χαλαζία, που χρησιμοποιήθηκαν για να κόψουν το μαμούθ και προέρχονταν από άλλα μέρη της περιοχής της Εορδαίας.

Το 1979, χτίστηκε μια οκταγωνική κατασκευή στη θέση όπου βρέθηκε το μαμούθ, με στόχο περισσότερο την προστασία του ευρήματος παρά τη δημιουργία μιας αισθητικής έκθεσης που μοιάζει με μουσείο. Ο σκελετός βρίσκεται ακριβώς εκεί που βρέθηκε, εντυπωσιακός τόσο για το μέγεθός του όσο και για την άριστη κατάσταση διατήρησής του. Το μουσείο είναι βρίσκεται 1 χλμ. από τον Περδίκκα (33 χλμ. από Κοζάνη) στο δρόμο προς την Πεντάβρυσο και είναι επισκέψιμο κατόπιν ραντεβού με την κοινότητα.

## Παραπομπές


## Πηγές
Αυτό το άρθρο ενσωματώνει κείμενο από το αντίστοιχο άρθρο στον ιστότοπο των Μουσείων της Μακεδονίας, που ανατέθηκε από το ίδρυμα Μακεδονικής Κληρονομιάς, γραμμένο από τον Βλάση Βλασίδη και δημοσιεύτηκε με άδεια CC-BY-SA-3.0.

## Εξωτερικοί σύνδεσμοι
* Διεθνές Γεωλογικό Συνέδριο του Όσλο 2008 

Κατηγορία:Περιφερειακή ενότητα Κοζάνης
Περδικκα παλαιοντολογικο μουσειο
Περδικκα παλαιοντολογικο μουσειο
Μουσείο Παλαιοντολογίας και Παλαιοβοτανικής Νόστιμου

μικρογραφία| Το χωριό Νόστιμο
Το **Μουσείο Παλαιοντολογίας και Παλαιοβοτανικής Νόστιμου** είναι μουσείο στο Νόστιμο του Νομού Καστοριάς, στη Δυτική Μακεδονία της Ελλάδας, που αποτελείται από έκθεση απολιθωμάτων. Το χωριό Νόστιμο βρίσκεται 25 χλμ. από την Καστοριά και 14 χλμ. από το Άργος Ορεστικό.

Από το 2010, απολιθώματα και τέχνεργα από το κοντινό απολιθωμένο δάσος εκτίθενται στο δημοτικό σχολείο του χωριού. Η παιδική χαρά έχει μετατραπεί σε πάρκο απολιθωμένων κορμών δέντρων. Σε ένα σχετικά ευρύχωρο δωμάτιο μέσα στο σχολείο εκτίθενται απολιθώματα θαλάσσιων ασπόνδυλων, ψαριών και θηλαστικών, καθώς και μερικά αρχαία τέχνεργα.

## Απολιθώματα
Οι κορμοί των δέντρων, μήκους 5–10 μ. και διαμέτρου 40–80 εκ., προέρχονται από το Απολιθωμένο Δάσος στο Νόστιμο, το οποίο αποτελείται κυρίως από τροπικά και υποτροπικά φυτά. Το δάσος αναπτύχθηκε σε δελταϊκές προσχωσιγενείς αποθέσεις του προϊστορικού ωκεανού της Τηθύος, που έβρεχε την ευρύτερη περιοχή της Καστοριάς. Τα απολιθωμένα δέντρα είναι της πρώιμης Μειόκαινης ηλικίας (ηλικίας 15 έως 20 εκατομμυρίων ετών) και είναι σε άριστη κατάσταση. Τα περισσότερα από αυτά είναι φοίνικες.

Τα θαλάσσια απολιθώματα αποτελούνται από αστερίες, αχινούς, κοχύλια, βούκινα, χτένια, μύδια, άλλα κοχύλια και άλλα θαλάσσια απολιθώματα ασπόνδυλων που βρίσκονται σε σχεδόν τέλεια κατάσταση. Τα απολιθώματα σπονδυλωτών περιλαμβάνουν ένα σαγόνι και δόντια ενός καρχαρία μήκους 20-25 μ. και ένα δόντι του Ύστερου Πλειόκαινου (3,5 εκατομμυρίων ετών) ενός *Anancus arvenensis*, ενός μαστόδοντα, αρχαίου συγγενή του ελέφαντα, που έχει αναγνωριστεί εδώ για πρώτη φορά στην ευρύτερη περιοχή της Δυτικής Μακεδονίας. Ο μαστόδοντας που ζούσε σε αυτή την περιοχή είχε περίπου το ίδιο μέγεθος με έναν σύγχρονο ελέφαντα, αλλά με μακρύτερους χαυλιόδοντες.

 File:Macedonian_Museums-14-Apolithomata_Nostimo-67.jpg|Απολιθωμένος κορμός δέντρου
 File:Macedonian_Museums-14-Apolithomata_Nostimo-65.jpg|Δόντι ενός μεγάλου καρχαρία
 File:Macedonian_Museums-14-Apolithomata_Nostimo-66.jpg|Απολιθωμένο χτένι


## Τέχνεργα
Εκτίθενται επίσης ορισμένα νεολιθικά εργαλεία (από την 4η χιλιετία π.Χ.): ένα βαρίδιο ψαρέματος και μια λεπίδα για τη συγκομιδή των καλλιεργειών.

## Παραπομπές


## Εξωτερικοί σύνδεσμοι
* Το μουσείο στο museumfinder.gr

Κατηγορία:Μουσεία φυσικής ιστορίας στην Ελλάδα
Κατηγορία:Μουσεία στη Δυτική Μακεδονία
Κατηγορία:Μουσεία απολιθωμάτων
Ρεζά Σιρμάρζ

Ο **Ρεζά Σιρμάρζ** (Persian رضا شیرمرز) έχει βάση του στην Ελλάδα. Είναι ένας δημοσιευμένος και βραβευμένος θεατρικός συγγραφέας, μεταφραστής, ερευνητής, σκηνοθέτης και δοκιμιογράφος που έχει γράψει περισσότερα από 40 βιβλία γραμμένα και μεταφρασμένα από τον ίδιο, ο οποίος είχε συνεργαστεί με μεγάλες εκδοτικές εταιρείες, θέατρα , δραματικές σχολές, ραδιοφωνικά κανάλια, περιοδικά κ.λπ. στο Ιράν. Ο Ρεζά Σιρμαρζ εξελέγη ως μέλος του διοικητικού συμβουλίου της Ιρανικλης Ομάδας Θεατρικών Συγγραφέων, για τρία συνεχόμενα χρόνια. Υπήρξε επίσης επαγγελματό μέλος σε φορείς όπως το Θεατρκίκο Σωματείο του Ιράν, το ΠΕΝ της Αμερικής και το Σωματείο Δραματιστών της Αμερικής. Είναι επίσης ειδικός στην γλώσσα και πλήρες μέλος του Πιστοποιημένου Ινστιτούτου Γλωσσών (CIOL) του Λονδίνου.

## Παραπομπές


Κατηγορία:Ιρανοί μεταφραστές
Πολωνικό δημοψήφισμα 2023

Δημοψήφισμα διεξήχθη στην Πολωνία στις 15 Οκτωβρίου 2023, παράλληλα με τις πανεθνικές εκλογές για τη Γερουσία και το Σέιμ.

Τέσσερις ερωτήσεις ανακοινώθηκαν από μέλη της κυβέρνησης από τις 11 έως τις 14 Αυγούστου. Στους ψηφοφόρους τέθηκαν τα ερωτήματα για το εάν εγκρίνουν την ιδιωτικοποίηση κρατικών επιχειρήσεων, την αύξηση της ηλικίας συνταξιοδότησης, την αποδοχή μεταναστών στο πλαίσιο του μηχανισμού μετεγκατάστασης της ΕΕ και την άρση του φράγματος στα σύνορα της Πολωνίας με τη Λευκορωσία. Το δημοψήφισμα υπέστη μποϊκοτάζ από τα κόμματα της αξιωματικής αντιπολίτευσης, με αποτέλεσμα την προσέλευση μόνο του 40% του εκλογικούς σώματος (σε σύγκριση με το άνω του 70% για τις εκλογές). Ως αποτέλεσμα της μη υπέρβασης του ελάχιστου ορίου εγκυρότητας του 50% συμμετοχής, τα αποτελέσματα δεν είναι νομικά δεσμευτικά.

## Ερωτήματα
Το δημοψήφισμα θα θέσει τέσσερις ερωτήσεις:

# «Υποστηρίζετε το ξεπούλημα κρατικών περιουσιακών στοιχείων σε ξένες οντότητες, που οδηγεί στην απώλεια του ελέγχου των Πολωνών σε στρατηγικούς τομείς της οικονομίας;» 
# «Υποστηρίζετε την αύξηση της ηλικίας συνταξιοδότησης, συμπεριλαμβανομένης της επαναφοράς της αυξημένης ηλικίας συνταξιοδότησης στα 67 έτη για άνδρες και γυναίκες;»
# «Υποστηρίζετε την άρση του φράγματος στα σύνορα μεταξύ της Δημοκρατίας της Πολωνίας και της Δημοκρατίας της Λευκορωσίας;»
# «Υποστηρίζετε την αποδοχή χιλιάδων λαθρομεταναστών από τη Μέση Ανατολή και την Αφρική, σύμφωνα με τον μηχανισμό αναγκαστικής μετεγκατάστασης που επιβάλλει η ευρωπαϊκή γραφειοκρατία;»

Οι προτεινόμενες ερωτήσεις επικρίθηκαν από κόμματα της αντιπολίτευσης και σχολιαστές, καθώς φέρονται να απευθύνονται στον αρχηγό της αντιπολίτευσης και πρώην πρωθυπουργό, Ντόναλντ Τουσκ. Το κυβερνών κόμμα Νόμος και Δικαιοσύνη κατηγορήθηκε για υποκίνηση αντιμεταναστευτικού αισθήματος για την ενίσχυση της προσέλευσης των ψηφοφόρων του την ημέρα των εκλογών. Ο νόμος άλλαξε λίγο πριν την προκήρυξη του δημοψηφίσματος για να επιτραπεί η διεξαγωγή του την ίδια ημέρα με τις βουλευτικές εκλογές.

## Σημειώσεις

## Παραπομπές


2023
Κατηγορία:Δημοψηφίσματα σχετικά με την Ευρωπαϊκή Ένωση
Κατηγορία:Μετανάστευση στην Πολωνία
Κατηγορία:Δημοψηφίσματα το 2023
Ο Τροχός του Χρόνου (τηλεοπτική σειρά)

Το **Ο Τροχός του Χρόνου** (πρωτότυπη γλώσσα:*The Wheel of Time*) είναι μια αμερικανική τηλεοπτική σειρά υψηλής φαντασίας που δημιουργήθηκε από τον Έρικ Κριπκ για το Amazon Prime Video. Είναι βασισμένη στην ομώνυμη λογοτεχνική σειρά των Ρόμπερτ Τζόρνταν και Μπράντον Σάντερσον, και ακολουθεί τις περιπέτειες της Μοραίν, η οποία είναι μέλος ενός πανίσχυρου οργανισμού ονόματι Αες Σενταί. Στη σειρά συμμετέχουν οι Ροζαμάουντ Πάικ, Ντάνιελ Χέννεϊ, Ζόε Ρόμπινς, Μαντελαίν Μάντεν και Λολίτα Τσακραμπάντι.

Ο πρώτος κύκλος της σειράς έκανε πρεμιέρα με τα πρώτα οκτώ επεισόδια στις 19 Νοεμβρίου 2021.Τον Μαίο του 2021, η σειρά ανανεώθηκε για δεύτερη σεζόν. Ο δεύτερος κύκλος 'εκανε πρεμιέρα τον Σεπτέμβριο του 2023, ενώ τον Ιούνιο του 2022 η σειρά ανανεώθηκε για τρίτη σεζόν. Η σειρά έχει λάβει θετικές κυρίως κριτικές. Η σειρά έχει προταθεί για ένα βραβείο Saturn, αυτό της Καλύτερης Σειράς Φαντασίας.

## Παραπομπές

## Εξωτερικοί Σύνδεσμοι
* *[https://www.primevideo.com/dp/0PQR7M7N1ZU91EC320G2QDI1OI?ref_=dvm_pds_tit_GR_lb_s_g_mkw_sFLwKZ2DXkc-dc&mrntrk=pcrid_605693704698_slid__pgrid_130994650495_pgeo_9061582_x__adext__ptid_kwd-1158636620804&gclid=EAIaIQobChMI5cHO3N7SgQMVFJqDBx2WTAQxEAAYASAAEgJNl_D_BwE&gclsrc=aw.ds Ο Τροχός του Χρόνου]* στο Amazon Prime Video
* *[https://www.imdb.com/title/tt7462410 Ο Τροχός του Χρόνου]* στο IMDb

Κατηγορία:Αμερικανικές τηλεοπτικές σειρές
Κατηγορία:Δραματικές σειρές
Κατηγορία:Αμερικανικές τηλεοπτικές σειρές φαντασίας
Κατηγορία:Τηλεοπτικές σειρές βασισμένες σε βιβλία
Ο Τροχός του Χρόνου
Κωνσταντίνος Κοπανιάς

Ο **Κωνσταντίνος Κοπανιάς** είναι Έλληνας αρχαιολόγος και Καθηγητής Αρχαιολογίας στο Πανεπιστήμιο Αθηνών. Ειδικεύεται στην αρχαιολογία της Μικράς Ασίας, της Αρχαίας Εγγύς Ανατολής και της Ανατολικής Μεσογείου, με έμφαση στην Ύστερη Εποχή του Χαλκού και την Πρώιμη Εποχή του Σιδήρου.

## Ερευνητικά προγράμματα
Ο Κωνσταντίνος Κοπανιάς διευθύνει τρία σημαντικά ερευνητικά προγράμματα:
* *Periplus*: τον πληρέστερο διαδραστικό ψηφιακό χάρτη του αρχαίου κόσμου.
* Ανασκαφική έρευνα στην περιοχή *[[Κούκλια Πάφου|Κούκλια]]–Μαρτσέλλο (Παλαιπάφος)*, Κύπρος (από το 2021).
* Ανασκαφική έρευνα στις προϊστορικές θέσεις *Tell Nader* και *Tell Baqrta* στην Αυτόνομη Περιοχή του Κουρδιστάν στο Ιράκ (από το 2011).

Για το αρχαιολογικό του έργο στο Ιράκ, του απονεμήθηκε το βραβείο *Distinguished Service Award* από την ομοσπονδιακή κυβέρνηση του Ιράκ το 2013.

## Βιβλία
* Κοπανιάς, Κ. (2021). *Ahhiyawa: Το Μυκηναϊκό Αιγαίο μέσα από τα Χεττιτικά Κείμενα*. Αθήνα: Καρδαμίτσα. 
* Κοπανιάς, Κ. (2015). *Εισαγωγή στην Ιστορία και Αρχαιολογία της Εγγύς Ανατολής*. Αθήνα: ΣΕΑΒ. Επικαιροποιημένη έκδοση: 2018. Ψηφιακή έκδοση. 
* Κοπανιάς, Κ. (2013). *Προϊστορική Μεσοποταμία*. Αθήνα: Καρδαμίτσα. 
* Kopanias, K. (2013). *Die Datierung der anatolisch/späthethitischen Plastik und ihre Beziehung zu der archaischen griechischen Kunst* (The Dating of Anatolian/Late Hittite Sculpture and Its Relationship to Archaic Greek Art). Berlin: Logos Verlag. 

## Επιμέλεια τόμων
* Κοπανιάς, Κ., & Δούλφης, Γ. (επιμ.) (2020). *Τέχνης ἐμπειρία: Νέα Αρχαιολογικά Ευρήματα και Πορίσματα. Τιμητικός Τόμος για την Καθηγήτρια Γεωργία Κοκκορού-Αλευρά*. Αθήνα: Καρδαμίτσα. 
* Βαβουρανάκης, Γ., Κοπανιάς, Κ., & Κανελλόπουλος, Χρ. (επιμ.) (2018). *Popular Religion and Ritual in the East Mediterranean from the 3rd Millennium BC to the 5th Century AD*. Οξφόρδη: Archaeopress. 
* Κοπανιάς, Κ., & MacGinnis, J. (επιμ.) (2016). *Archaeological Research in the Kurdistan Region of Iraq and the Adjacent Areas*. Οξφόρδη: Archaeopress. 
* Σταμπολίδης, Ν., Maner, C., & Κοπανιάς, Κ. (επιμ.) (2015). *NOSTOI: Indigenous Culture, Migration and Integration in the Aegean Islands and Western Anatolia during the Late Bronze and Early Iron Age*. Κωνσταντινούπολη: Εκδόσεις Πανεπιστημίου Koç. 
* Κοκκορού-Αλευρά, Γ., & Κοπανιάς, Κ. (επιμ.) (2007). *Μέθοδοι προσέγγισης και έρευνας της αρχαίας ελληνικής και ρωμαϊκής γλυπτικής*. *Αρχαιογνωσία* 6. Αθήνα: Καρδαμίτσα. 

## Εξωτερικοί Σύνδεσμοι
* Ιστοσελίδα στο Πανεπιστήμιο Αθηνών
* Ιστοσελίδα στο προπτυχιακό πρόγραμμα σπουδών BAAG
* Ιστοσελίδα Τμήματος Ιστορίας και Αρχαιολογίας ΕΚΠΑ
* AIA New York lecture bio
* Προφίλ ORCID
* Προφίλ στο Google Scholar
* Academia.edu profile
* ResearchGate profile
* Digital Humanities – NKUA staff profile

## Παραπομπές


Κατηγορία:Έλληνες πανεπιστημιακοί του 21ου αιώνα
Κατηγορία:Έλληνες αρχαιολόγοι
Κατηγορία:Αρχαιολογία στην Ελλάδα
Ένιο Ταρντίνι

Ο **Ένιο Ταρντίνι** (ιταλικά: Ennio Tardini) (8 Σεπτεμβρίου 1879 – 16 Αυγούστου 1923) ήταν Ιταλός δικηγόρος, ο οποίος παρέθεσε τα σχέδια για το Στάδιο Ένιο Ταρντίνι κατά τη διάρκεια της προεδρίας του στην Πάρμα. Η ολοκλήρωση της κατασκευής του σταδίου έγινε μετά τον θάνατο του. Συμμετείχε επίσης στο δημοτικό συμβούλιο κατά τη διάρκεια της διοίκησης του Λουζινιάν, καθώς το πάθος του για τον αθλητισμό βρισκόταν στη φιλελεύθερη πολιτική, όπου αυτός ήταν στο επίκεντρο της μεγάλης αγροτικής απεργίας του 1908, προάγγελος των μαχών των συνδικάτων, που διήρκησαν από το 1919, μέχρι το 1921, και οδήγησε στις αγροτικές συμφωνίες.

## Παραπομπές


Κατηγορία:Ιταλοί δικηγόροι
Κατηγορία:Ιταλοί επιχειρηματίες
Τούθμωσις

Το όνομα **Τούθμωσις** μπορεί να αναφέρεται σε κάποιον από τους παρακάτω φαραώ της αρχαίας Αιγύπτου:
* Τούθμωσις Α΄
* Τούθμωσις Β΄
* Τούθμωσις Γ΄
* Τούθμωσις Δ΄
Ευρωλίγκα ανδρών 2023-24

Η **Ευρωλίγκα ανδρών 2023-24** ήταν η 24η διοργάνωση υπό τη Euroleague Basketball και η 14η με την Turkish Airlines ως χορηγό, καθώς και η 67η συμπεριλαμβανομένων των διοργανώσεων της FIBA Europe. Η σεζόν ξεκίνησε το διήμερο 5 - 6 Οκτωβρίου 2023 με την πρώτη αγωνιστική της κανονικής περιόδου.

To φορμάτ της διοργάνωσης τροποποιήθηκε με την υιοθέτηση του τουρνουά play-in για τις ομάδες που τερματίζουν στις θέσεις 7 - 10 της κανονικής περιόδου.

Πρωταθλητής αναδείχθηκε για 7η φορά στην ιστορία του ο Παναθηναϊκός, κερδίζοντας στον τελικό τη Ρεάλ Μαδρίτης με 95 - 80.

## Γήπεδα και τοποθεσίες

## Βαθμολογία

## Αποτελέσματα

## Play-in
Σε αυτή την μίνι νοκ αουτ φάση αγωνίζονται οι ομάδες που κατέλαβαν τις θέσεις 7-10 της βαθμολογίας, για να προκύψουν οι 2 που θα καταλάβουν οριστικά τις θέσεις 7 και 8 και θα μπουν στα Play-offs. Στο πρώτο παιχνίδι αγωνίζεται η 7η με την 8η ομάδα και ο νικητής καταλαμβάνει την 7η θέση, ενώ ο χαμένος παίζει τελικό για την 8η θέση με τον νικητή του ζευγαριού 9-10.

## Play-offs
Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους.

Ο 1οι αγώνες πραγματοποιήθηκαν στις 23 και 24 Απριλίου, οι 2οι στις 25 και 26, οι 3οι στις 30 Απριλίου και 1 Μαΐου, οι 4οι (όπου χρειάστηκαν) στις 2 και 3 Μαΐου και ο 5ος (όπου χρειάστηκε) στις 7 και 8 Μαΐου.

### Σειρές

## Φάιναλ Φορ
Οι αγώνες διεξήχθησαν στην "Uber Arena" του Βερολίνου της Γερμανίας το τριήμερο 24-26 Μαΐου 2024.

## Παραπομπές


## Εξωτερικοί σύνδεσμοι

*Επίσημος ιστότοπος

2024
Κατηγορία:Καλαθοσφαίριση το 2023
Κατηγορία:Καλαθοσφαίριση το 2024
Μπουτς Βιγκ

Ο **Μπράιαν Ντέιβιντ «Μπουτς» Βιγκ** (αγγλικά: Bryan David "Butch" Vig) (γενν. 2 Αυγούστου 1955) είναι Αμερικανός μουσικός, τραγουδοποιός και παραγωγός δίσκων, γνωστός ως ντράμερ και συμπαραγωγός του εναλλακτικού ροκ συγκροτήματος Garbage και παραγωγός του άλμπουμ των Nirvana, *Nevermind*. Η δουλειά του πάνω στο τελευταίο του χάρισε το ψευδώνυμο «Άνθρωπος που δεν νοιάζεται».

Ο Βιγκ γέννησε το Ουισκόνσιν και βασίστηκε στο Μάντισον για μεγάλο μέρος της καριέρας του, από τις σπουδές στο Πανεπιστήμιο του Ουισκόνσιν έως τις εμφανίσεις στα τοπικά συγκροτήματα Spooner και Fire Town. Τελικά δημιούργησε το δικό του στούντιο ηχογράφησης στο Μάντισον, το Smart Studios, με τον σύντροφο του συγκροτήματος Στιβ Μάρκερ. Αφού έγινε γνωστός ως παραγωγός, σχημάτισε και έπαιξε ντραμς με τους Garbage, οι οποίοι πούλησαν 17 εκατομμύρια δίσκους σε μια περίοδο δέκα ετών. Ο Βιγκ επέστρεψε στην παραγωγή πλήρους απασχόλησης όταν οι Garbage έκαναν παύση το 2005. Το συγκρότημα συνήλθε ξανά το 2010 για να ηχογραφήσει υλικό για το πέμπτο άλμπουμ τους. Το 2012, η NME ανακήρυξε τον Βιγκ ως τον 9ο μεγαλύτερο παραγωγό.

## Καριέρα

## Παραπομπές


## Εξωτερικοί σύνδεσμοι
* 
* Επίσημος ιστότοπος των Garbage
* Συνέντευξη στο drummagazine.com
* Συνέντευξη στο nerdist.com (Podcast)
*  Juvenile Truth; no enemy (στίχοι & φωτογραφίες)

Κατηγορία:Αμερικανοί μουσικοί
Κατηγορία:Αμερικανοί τραγουδοποιοί
Κατηγορία:Αμερικανοί μουσικοί παραγωγοί
Κατηγορία:Ντράμερς
Κατηγορία:Βραβευμένοι με Grammy
Ισοπιμαρικό οξύ

Το **ισοπιμαρικό οξύ** είναι δευτερογενής μεταβολίτης που χαρακτηρίζεται ως τοξίνη και δρα ως ένωση υψηλής αγωγιμότητας Ca2 + -ενεργοποιημένου καναλιού K+ (κανάλι BK). Απαντάται φυσικά σε πολλά είδη δέντρων, ιδίως κωνοφόρων ειδών (πεύκο, λάρικα, έλατο) και αποτελεί  ένα από τα μέλη της ομάδας των ρητινικών οξέων ενώ χαρακτηρίζεται χημικά ως τρικυκλικό διτερπένιο.

Το ισοπιμαρικό οξύ δρα στα κανάλια K+ που ενεργοποιούνται από ασβέστιο μεγάλης αγωγιμότητας.

## Δράση
Τα κανάλια ΒΚ σχηματίζονται από α- υπομονάδες και βοηθητικές β- υπομονάδες διατεταγμένες σε τετραμερή. Η υπομονάδα α- σχηματίζει τον πόρο αγωγιμότητας ιόντων και η υπομονάδα β- συμβάλλει στην πύλη του καναλιού. 

Η αλληλεπίδραση IPA με το κανάλι BK ενισχύει την ευαισθησία Ca 2+ και τάσης της υπομονάδας α των καναλιών BK χωρίς να επηρεάζει την αγωγιμότητα του καναλιού. Σε αυτή την κατάσταση τα κανάλια ΒΚ μπορούν ακόμα να ανασταλούν από έναν από τους αναστολείς τους, όπως την χαρυβδοτοξίνη (CTX). Το άνοιγμα του καναλιού ΒΚ οδηγεί σε αυξημένη εκροή Κ + που υπερπολώνει το δυναμικό ηρεμίας της μεμβράνης, μειώνοντας τη διεγερσιμότητα του κυττάρου στο οποίο εκφράζεται το κανάλι ΒΚ.

## Τοξικότητα
Μελέτες σε ηπατοκύτταρα της ιριδίζουσας πέστροφας έχουν δείξει ότι το IPA αυξάνει την ενδοκυτταρική απελευθέρωση ασβεστίου, οδηγώντας σε διαταραχή της ομοιόστασης του ασβεστίου. Αυτό θα μπορούσε να είναι σημαντικό για την πιθανή τοξικότητα της ένωσης αυτής.

## Παραπομπές

## Δείτε επίσης

* 
* 
Κατηγορία:Καρβονικά οξέα

Κατηγορία:Τερπένια και τερπενοειδή
Φρουρός Νάξου

Ο **Φρουρός** είναι βραχονησίδα - ύφαλος δυτικά της Νάξου**** στις Κυκλάδες η οποία βρίσκεται στα δυτικά του όρμου Αγίου Γεωργίου και βόρεια του ακρωτηρίου Μουγκρί. Επειδή βόρεια του υφάλου περνάνε τα ακτοπλοϊκά δρομολόγια του νησιού με άλλα νησιά των Κυκλάδων (Φολέγανδρο, Σαντορίνη, Ίο, Ηρακλειά) έχει τοποθετηθεί από το Λιμενικό Ταμείο Νάξου πυργίσκος με μηχανισμό φωτοβολίας.

## Εξωτερικοί σύνδρσμοι

* Κατάδυση στην ξέρα "Φρουρός" της Νάξου! στο https://www.youtube.com/.

## Παραπομπές


Κατηγορία:Βραχονησίδες της Νάξου